CELEX: 32010R0271
Language: bg
Date: 2010-03-24 00:00:00
Title: Регламент (ЕС) № 271/2010 на Комисията от 24 март 2010 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета във връзка със знака за биологично производство на Европейския съюз

31.3.2010   
            
            
               BG
            
            
               Официален вестник на Европейския съюз
            
            
               L 84/19
            
         РЕГЛАМЕНТ (ЕС) № 271/2010 НА КОМИСИЯТА
   от 24 март 2010 година
   за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета във връзка със знака за биологично производство на Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 25, параграф 3, член 38, буква б) и член 40 от него,
   като има предвид, че:
   
               (1)
            
            
               Член 24 от Регламент (ЕО) № 834/2007 постановява, че знакът на Общността е едно от задължителните обозначения, които трябва да бъдат използвани върху опаковката на продукти, и съдържа определителни термини, отнасящи се до биологичен метод на производство, както е посочено в член 23, параграф 1, като използването на този знак е доброволно за продуктите, внасяни от трети държави. Член 25, параграф 1 от Регламент (ЕО) № 834/2007 разрешава използването на знака на Общността при етикетиране, демонстрации и реклама на продукти, които отговарят на условията, определени с посочения регламент.
            
         
               (2)
            
            
               Опитът, събран при прилагането на Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото обозначаване върху земеделските продукти и храни (2), който бе заменен от Регламент (ЕО) № 834/2007, показа, че знакът на Общността, който можеше да бъде използван на доброволна основа, не отговаря повече на очакванията на операторите в сектора, нито на очакванията на потребителите.
            
         
               (3)
            
            
               Следва да бъдат въведени нови правила за знака на Общността в Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (3). Тези правила следва да позволяват знакът да се адаптира по-добре към развитието на сектора, по-специално чрез създаване на възможности за по-добро разпознаване от потребителите на биологичните продукти, попадащи в обхвата на разпоредбите на ЕС относно биологичното производство.
            
         
               (4)
            
            
               След влизането в сила на Договора от Лисабон е уместно да се говори за „знак за биологично производство на Европейския съюз“ вместо за „знак за биологично производство на Общността“.
            
         
               (5)
            
            
               Комисията организира конкурс сред студентите по изкуство и дизайн от държавите-членки с цел да събере предложения за нов знак, а независимо жури оцени работите и класира 10-те най-добри предложения. В резултат на допълнителна проверка във връзка с интелектуалната собственост бяха определени трите най-добри проекта от тази гледна точка, като впоследствие те бяха подложени на публична оценка в Интернет през периода 7 декември 2009 г. — 31 януари 2010 г. Предложението, събрало най-много гласове на посетители на страницата в този период, следва да бъде обявено за нов знак за биологично производство на Европейския съюз.
            
         
               (6)
            
            
               Промяната на знака за биологично производство на Европейския съюз от 1 юли 2010 г. не би трябвало да доведе до затруднения на пазара, като в частност следва да се разреши биологичните продукти, които вече присъстват на пазара, да бъдат продавани без задължителните обозначения, изисквани по член 24 от Регламент (ЕО) № 834/2007, при условие че въпросните продукти отговарят на изискванията на Регламент (ЕИО) № 2092/91 или Регламент (ЕО) № 834/2007.
            
         
               (7)
            
            
               За да се позволи използването на знака, непосредствено след като стане задължителен съгласно законодателството на ЕС, и за да се осигури ефективно функциониране на вътрешния пазар на ЕС, както и за да се гарантира лоялната конкуренция и да се защитят интересите на потребителите, новият знак за биологично производство на Европейския съюз беше регистриран като колективна търговска марка за биологично селскостопанско производство в Службата за интелектуална собственост на Бенелюкс и съответно е в сила, може да бъде използван и е защитен. Знакът ще бъде регистриран също в регистрите на Общността и в международните регистри.
            
         
               (8)
            
            
               Член 58 от Регламент (ЕО) № 889/2008 постановява, че кодовият номер на контролната институция или орган следва да се посочи непосредствено под знака на Общността, без да дава специални указания относно формата и функцията на този код. За да се осигури хармонизирано прилагане на тези кодови номера, следва да бъдат определени подробни правила за формата и функцията на тези кодове.
            
         
               (9)
            
            
               Поради това Регламент (ЕО) № 889/2008 следва да бъде съответно изменен.
            
         
               (10)
            
            
               Мерките, предвидени в настоящия регламент, са в съответствие със становището на регулаторния Комитет по биологично производство,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 889/2008 се изменя, както следва:
   
               1.
            
            
               В дял III заглавието на глава I се заменя със следното:
                
               
                  
                     „Знак за биологично производство на Европейския съюз“
                  
               
            
         
               2.
            
            
               Член 57 се заменя със следния текст:
               „Член 57
               Знак за биологично производство на ЕС
               В съответствие с член 25, параграф 3 от Регламент (ЕО) № 834/2007 знакът за биологично производство на Европейския съюз (наричан по-долу „знак за биологично производство на ЕС“) следва модела, определен в част А от приложение XI към настоящия регламент.
               Знакът за биологично производство на ЕС се използва само ако съответният продукт е произведен съгласно изискванията на Регламент (ЕИО) № 2092/91 и на регламентите за неговото прилагане или Регламент (ЕО) № 834/2007 и изискванията на настоящия регламент.“
            
         
               3.
            
            
               В член 58, параграф 1, букви б), в) и г) се заменят със следното:
               
                           „б)
                        
                        
                           включва определителен термин, който установява връзка с метода на биологично производство, както е посочено в член 23, параграф 1 от Регламент (ЕО) № 834/2007, в съответствие с част Б.2 от приложение XI към настоящия регламент;
                        
                     
                           в)
                        
                        
                           включва референтен номер, който се определя от Комисията или компетентния орган на държавите-членки в съответствие с част Б.3 от приложение XI към настоящия регламент; и
                        
                     
                           г)
                        
                        
                           се поставя в същото поле на видимост, в което е и знакът за биологично производство на ЕС, когато последният е използван при етикетирането.“
                        
                     
         
               4.
            
            
               В член 95 параграфи 9 и 10 се заменят със следното:
               „9.   Складовите запаси от продукти, които са произведени, опаковани и етикетирани преди 1 юли 2010 г. в съответствие с Регламент (ЕИО) № 2092/91 или Регламент (ЕО) № 834/2007, могат да продължат да бъдат предлагани на пазара с определителни термини, отнасящи се до биологичния метод на производство, до изчерпване на наличностите.
               10.   Опаковъчният материал, който е произведен в съответствие с Регламент (ЕИО) № 2092/91 или Регламент (ЕО) № 834/2007, може да продължи да се използва за продукти, пуснати на пазара с определителни термини, отнасящи се до биологичния метод на производство, до 1 юли 2012 г., ако продуктът иначе съответства на изискванията на Регламент (ЕО) № 834/2007.“
            
         
               5.
            
            
               Приложение XI се заменя с текста, представен в приложението към настоящия регламент.
            
         Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   Той се прилага от 1 юли 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 189, 20.7.2007 г., стр. 1.
   
      (2)  ОВ L 198, 22.7.1991 г., стр. 1.
   
      (3)  ОВ L 250, 18.9.2008 г., стр. 1.
   
      ПРИЛОЖЕНИЕ
      
         
            „ПРИЛОЖЕНИЕ XI
            А.   Знак за биологично производство на ЕС, посочен в член 57
            
            
                        1.
                     
                     
                        Знакът за биологично производство на ЕС съответства на модела по-долу:
                        
                           
                     
                  
                        2.
                     
                     
                        Референтният цвят съгласно цветовия модел на Pantone е Green Pantone № 376 и Green (50 % Cyan + 100 % Yellow), ако се използва четирицветен процес.
                     
                  
                        3.
                     
                     
                        Знакът за биологично производство на ЕС може да се използва също и като черно-бяло изображение, както е показано, но само когато не е възможно да се представи в цвят:
                        
                           
                     
                  
                        4.
                     
                     
                        Когато цветът на фона на опаковката или на етикета е тъмен, символите могат да се изобразяват в негатив, като се използва цветът на опаковката или на етикета.
                     
                  
                        5.
                     
                     
                        Когато символът се използва като цветно изображение върху цветен фон, при което разграничаването му е затруднено, около символа следва да се постави ограничителен външен кръг, за да се увеличи контрастът спрямо фоновите цветове.
                     
                  
                        6.
                     
                     
                        В някои специални случаи, когато на опаковката са нанесени обозначения в определен цвят, знакът за биологично производство на ЕС може да се използва в същия този цвят.
                     
                  
                        7.
                     
                     
                        Знакът за биологично производство на ЕС трябва да е с височина най-малко 9 mm и широчина най-малко 13,5 mm; съотношението височина/широчина винаги е 1:1,5. В изключителни случаи минималната височина може да бъде намалена до 6 mm за много малки опаковки.
                     
                  
                        8.
                     
                     
                        Знакът за биологично производство на ЕС може да бъде свързван с графични или текстови елементи, информиращи за биологичния начин на производство, при условие че те не модифицират или променят характера на знака за биологично производство на ЕС, нито пък указанията, посочени в член 58. Когато знакът за биологично производство на ЕС се свързва с национални или частни обозначения, използващи зелен цвят, различен от референтния цвят, посочен в точка 2, знакът може да се представя в този различен от референтния цвят.
                     
                  
                        9.
                     
                     
                        Използването на знака за биологично производство на ЕС трябва да е в съответствие с правилата, при които той е регистриран като колективна търговска марка в Службата за интелектуална собственост на Бенелюкс и в регистрите на Общността и международните регистри за запазени марки.
                     
                  Б.   Кодови номера, посочени в член 58
            
            Принципният формат на кодовите номера е следният:
            AB-CDE-999
            където:
            
                        1.
                     
                     
                        „АВ“ е кодът по ISO на държавата, в която се осъществяват проверките, както е посочено в член 58, параграф 1, буква а), и
                     
                  
                        2.
                     
                     
                        „CDE“ е термин, зададен с три букви, който се определя от Комисията или от всяка държава-членка (например „bio“ или „öko“, или „org“, или „eko“) и установява връзка с метода за биологично производство, както е посочено в член 58, параграф 1, буква б), и
                     
                  
                        3.
                     
                     
                        „999“ е референтният номер, състоящ се максимум от три цифри, който се присвоява съгласно член 58, параграф 1, буква в) от:
                        
                                    а)
                                 
                                 
                                    компетентния орган на всяка държава-членка на контролните институции или контролните органи, на които той е делегирал дейности по контрола съгласно член 27 от Регламент (ЕО) № 834/2007,
                                 
                              
                                    б)
                                 
                                 
                                    Комисията на:
                                    
                                                i)
                                             
                                             
                                                контролните институции или контролните органи, посочени в член 3, параграф 2, буква а) от Регламент (ЕО) № 1235/2008 на Комисията (1) и изброени в приложение I към посочения регламент,
                                             
                                          
                                                ii)
                                             
                                             
                                                контролните институции или органи на трети държави, посочени в член 7, параграф 2, буква е) от Регламент (ЕО) № 1235/2008 и изброени в приложение III към посочения регламент,
                                             
                                          
                                                iii)
                                             
                                             
                                                контролните институции или контролните органи, посочени в член 10, параграф 2, буква а) от Регламент (ЕО) № 1235/2008 и изброени в приложение IV към посочения регламент,
                                             
                                          
                              
                                    в)
                                 
                                 
                                    компетентния орган на всяка държава-членка на контролните институции или контролните органи, упълномощени до 31 декември 2012 г. да издават удостоверения за проверка в съответствие с член 19, параграф 1, четвърта алинея от Регламент (ЕО) № 1235/2008 (разрешения за внос), по предложение на Комисията.
                                 
                              
                  Комисията осигурява обществен достъп до кодовите номера с всички подходящи технически средства, включително оповестяване в Интернет.
         
      
      
         (1)  ОВ L 334, 12.12.2008 г., стр. 25.“